በርካታ ታላላቅ ጸሃፊያ፣ ደራሲያንና ጋዜጠኞችን በማፍራት ባለውለታ -የኢትዮጵያ ፕሬስ ድርጅት
ትላንት የኢትዮጵያ ፕሬስ ድርጅት 78 ዓመት የምስረታ በዓሉን ሲያከብር የረጅም ጊዜ የጋዜጠኝነት ልምድ ያላቸውና አሁን ላይ የአዲስ አበባ ዩኒቨርሲቲ የጋዜጠኝነት ትምህርት ቤት መምህር ዶ/ር ተሻገር ሽፈራሁ እንዳሉት በአጠቃላይ የኢትዮጵያ ሚዲያዎች የሚስተዋልባቸውን ክፍተቶች በመሙላት የታዓማኒነታቸውን ማሳደግ ይገባቸዋል ብለዋል። ከዚህ አኳያ የኢትዮጵያ ፕሬስ ድርጅትም የህትመት ውጤቶቹን ጥራት ለማሳደግ የጀመራቸው የይዘትና የቅርጽ ለውጦችን አጠናከሮ በመቀጠል ታዓማኒነቱን ከፍ ማድረግ ይኖርበታል ሲሉ ዶ/ር ተሻገር ተናገረዋል። የኢትዮጵያ ፕሬስ ድርጅት በህትመት ሚዲያ ዘርፍ 78 ዓመታት የካበተ ልምድ አለው ያሉት ዶ/ር ተሻገር ይህ ተቋም ታላላቅ ጸሃፊያንና ደራሲያንን ያፈራ ዛሬ በአገራችን የምናያቸውን ጋዜጠኞች ያበቀለ የአገር ባለውለታ ተቋም ነው ብለዋል። በቀጣይም ይህ ተቋመ በኢትዮጵያን የጋዜጠኝነትን ሙያ በአንድ እርምጃ እንዲያሳድግ እመኛለሁ ብለዋል ዶክተር ተሻገር።ተ.ተ